stanford-oval/wikipedia huggingface dataset:
Letutši

| Letutši Летучий  |
| --- | --- |
 Luokan alus Ispolnitelnyi

Aluksen vaiheet
Rakentaja:  Normand, Ranska
Kölinlasku:  1904
Laskettu vesille:  1905
Palveluskäyttöön:  1906
Poistui palveluskäytöstä:  uponnut 12. joulukuuta 1914
Tekniset tiedot
Uppouma:  335 t
Pituus:  56,60 m 
Leveys:  6,40 m
Syväys:  3,40 m
Koneteho:  4 × Normand-kattila, 2-akselinen VTE, 5 700 ihp
Nopeus:  27 solmua
Miehistöä:  67
Aseistus
Aseistus:  2 × 11 naulan tykkiä 2 × 18" torpedoputkea
Letutši oli Venäjän keisarikunnan laivaston Leitenant Burakov -luokan torpedovene, joka upposi 12. joulukuuta 1914 myrskyssä Suomenlahdella.
Valmistus

Alus tilattiin Ranskasta Normandilta, missä köli laskettiin 1904. Se laskettiin vesille seuraavana vuonna ja valmistui 1906.
Palvelus

Palvelukseen otettaessa alus sijoitettiin Venäjän Itämeren laivastoon.
Ensimmäisessä maailmansodassa alus lähti 12. joulukuuta 1914 seitsemän muun aluksen kanssa Helsingistä Viroon Muhunsalmeen, josta oli tarkoitus jatkaa Pohjois-Itämerelle laskemaan miinoja. Suora reitti oli miinoitettu, joten ryhmä lähti merelle sisäväylää Porkkalan ja Sommarön kautta. Ispolnitelnyin upottua aluksen miehistö pelasti seitsemän eloonjäänyttä, mutta upposi itsekin. Yksi mies pelastui toiseen laivaan. Yhteensä laivojen mukana hukkui 130 miestä.
Vuonna 2016 suomalainen Badewanne-sukeltajaryhmä löysi hylyn.
Luc Clapiers de Vauvenargues

| Luc Clapiers de Vauvenargues |
| --- | --- |
 Luc Clapiers de Vauvenargues
Henkilötiedot
Syntynyt: 1715
Kuollut: 1747 (31–32 vuotta)
Kansalaisuus:  Ranska
Ammatti:  kirjailija
Kirjailija
Tuotannon kieli: Ranskan kieliranska
Aiheesta muualla
Löydä lisää kirjailijoitaKirjallisuuden teemasivulta
Luc Clapiers de Vauvenargues, Vauvenarguesin markiisi (1715 Provence Ranska –1747 Pariisi, Ranska) oli ranskalainen moralisti. Sairastuttuaan Böömin sotaretkellä 1742 hän jouti keskeyttämään sotilaanuransa. Hän ehti elää muutaman vuoden sairastellen ja varattomana. Ennen Böömin sotaretkeä Vauvenargues osallistui jo 1734 sotaretkeen Italiassa. Hän asui Pariisissa ja tutustui muun muassa Jean-François Marmonteliin ja Voltaireen, joka auttoi ja tuki häntä.
Vauvenargues'n teos Maximes, ensimmäisen kirjoituksen mukaan myös Introduction à la connaissance de l’esprit humain, ilmestyi 1746. Sen kauniista ja vakavahenkisistä mietteistä kuvastuu perimmäinen optimistinen maailmankatsomus, ja ne ovat François de La Rochefoucauldin kuuluisiin maksiimeihin verrattuna hyvin erilaisia. Kirjoituksissaan hän käsitteli ihmisen moraalisisia velvollisuuksia ja edellytti kaikkien uskonnollisten vakaumusten kunnioittamista. Hän uskoi ihmisen pohjimmaiseen hyvyyteen.Vauvenarguesin teoksiaan, Oeuvres, on julkaistu postuumisti useita kertoja, ja mukaan on liitetty hänen kirjoitelmiaan ja kirjeenvaihtoa muun muassa Voltairen ja Mirabeaun kanssa.
Jo palvelusaikana Vauvenargues oli alkanut kirjoittaa muistiin kokemuksiensa herättämiä ajatuksia, joita hän viimeisinä vuosinaan järjesti ja kokosi suunnittelematta kuitenkaan niistä tieteellistä filosofista teosta. Hän oli merkittävä itseoppinut filosofi ja aforistikko ja Jean-Jacques Rousseaun edeltäjänä pidetty.
Maximes sisältää laajahkon kirjoitelman "Introduction à la connaissance de l'esprit humain" sekä muutamia lyhyempiä, kuten "Réflexions sur divers sujets", "Conseils à un jeune homme", "Méditation sur la foi" ja "Paradoxes mêlés de réflexions et de maximes".
Aiheesta muualla

Kuvia tai muita tiedostoja aiheesta Luc Clapiers de Vauvenargues Wikimedia Commonsissa
Luc Bourdon

| Luc Bourdon |
| --- | --- |

Henkilötiedot
Syntynyt: 16. helmikuuta 1987 Shippagan, New Brunswick, Kanada
Kuollut: 29. toukokuuta 2008 (21 vuotta) Lamèque, New Brunswick, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  96 kg
Pelaajaura
Pääsarjaura:  2006–2008
Seurat:  Vancouver Canucks (NHL)   Manitoba Moose (AHL)
NHL-varaus:  10. varaus, 2005 Vancouver Canucks
| Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Plzeň 2005 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Vancouver 2006 | jääkiekko |  |
|  Kultaa | Leksand 2007 | jääkiekko |  |
Luc Bourdon (16. helmikuuta 1987 Shippagan, New Brunswick, Kanada – 29. toukokuuta 2008 Lamèque, New Brunswick, Kanada) oli lupaava kanadalainen jääkiekkopuolustaja.
Bourdon aloitti 16-vuotiaana kaudella 2003–2004 QMJHL-junioriliigassa Val-d'Or Foreursin joukkueessa. Kesällä 2005 Bourdon varattiin NHL:n varaustilaisuudessa, kun Vancouver Canucks huusi hänet kymmenennellä varausvuorolla. NHL:n Central Scouting Service listasi Bourdonin vuoden kuudenneksi lahjakkaimmaksi pohjoisamerikkalaiseksi kenttäpelaajaksi. Bourdon oli jo lähellä NHL-paikkaa Vancouverista syksyllä 2005, mutta jatkoi uraansa kuitenkin vielä QMHJL-sarjassa, jossa kaupattiin kesken kauden Val-d'Or'sta Moncton Wildcatsiin.
Bourdon teki Vancouverin kanssa kolmen vuoden sopimuksen 4. toukokuuta 2006. Bourdon aloittikin kauden 2006–2007 Vancouverissa, NHL:ssä. Hän ehti kuitenkin pelata vain yhdeksän ottelua, kun hänet lähetettiin takaisin QMJHL:ään Monctonin joukkueeseen. Bourdon kaupattiin jälleen kesken kauden QMJHL:ssä, kun hänen uudeksi joukkueekseen tuli kesken kauden Cape Breton Screaming Eagles. Bourdonin kausi jatkui vielä AHL:n pudotuspeleissä, kun Cape Breton oli tippunut jatkosta QMJHL:n pudotuspeleistä. Vancouver nosti hänet pelaamaan Manitoba Moose -joukkueeseen AHL:n playoff-otteluita.
Bourdonin ensimmäinen kokonainen ammattilaiskausi oli NHL-kausi 2007–2008. Hän pelasi osan kaudesta ylhäällä Vancouverissa ja osan farmisarjassa Manitobassa. Ensimmäisen NHL-maalinsa Bourdon teki 16. marraskuuta 2007 Minnesota Wildia vastaan.
Kanadan maajoukkuetta Bourdon edusti monta kertaa nuorten turnauksissa. Vuonna 2005 hän voitti hopeaa 18-vuotiaiden MM-kilpailuissa ja hänet valittiin turnauksen parhaaksi puolustajaksi. Vuosina 2006–2007 hän oli voittamassa nuorten MM-kilpailuista kultaa. Vuonna 2006 Bourdon valittiin turnauksen tähdistökentälliseen.
Bourdon kuoli toukokuussa 2008 moottoripyöräonnettomuudessa lähellä kotikaupunkiansa Shippagania. Hän törmäsi moottoripyörällään ajoneuvoyhdistelmään.
Aiheesta muualla

Luc Bourdon Elite Prospects. Everysport Media Group AB. (englanniksi)
Laupias samarialainen (järjestö)

Laupias Samarialainen on Joensuussa toiminut kristillinen vapaaehtoisjärjestö. Sen toiminnanjohtaja oli Matti Karppinen. Nimensä yhdistys sai Raamatun kertomuksesta laupiaasta samarialaisesta, joka ainoana pysähtyi auttamaan henkihieveriin pahoinpideltyä matkamiestä.
Yömaja

Järjestön toimitilat ja yömaja olivat vuosina 2003–2007 Niinivaaralla lähellä Joensuun rautatieasemaa. Laupiaan samarialaisen majatalossa oli tilaa 15 hengelle. Yömaja oli päihteetön.
Tammikuussa 2007 yhdistys ilmoitti, ettei se tilanpuutteen takia voi jatkaa yömajatoimintaansa eikä yhdistys jatkanut enää yömajatoimintaa.
Ruoka-apu

Vuonna 2006 majatalon kautta jaettiin 250 000 kiloa ruokaa. Säännöllistä ruokakassiapua sai 450 kotitaloutta. Kaikki ruoka saatiin lahjoituksina kaupoista ja leipomoista. Ruokakasseja jaettiin kolme kertaa viikossa. Yhdistys jakoi ruokaa viikoittain myös Rantakylässä Soropissa ja Utrassa puukoululla. Avun saajien joukossa oli eniten yksinäisiä miehiä, opiskelijoita ja lapsiperheitä.
Ruokajakelu on siirtynyt eri seurakuntiin.
Aiheesta muualla

Laupias Samarialaisen kotisivut (Arkistoitu – Internet Archive)
Leppävuori

Leppävuori on sukunimi, joka on muun muassa seuraavilla suomalaisilla henkilöillä:
Antti Leppävuori (s. 1958), maastohiihtovalmentaja ja -hiihtäjä
Erkki K. M. Leppävuori (s. 1951), VTT:n pääjohtaja ja professori
Seppo Leppävuori (s. 1939), teknillisen fysiikan professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Laura

Laura voi viitata seuraaviin:
Laura, etunimi
Laura-nimisiä paikkoja

Laura, Saskatchewan, Kanada
Laura, Queensland, Australia
Laura, Marshallinsaaret
Laura, Illinois, Yhdysvallat
Laura, Kentucky, Yhdysvallat
Laura, Missouri, Yhdysvallat
Laura, Ohio, Yhdysvallat
Laura, Puerto Rico
Laura, Etelä-Australia, Australia
Laura, (viroksi Laura, ven. Lavry, latv. Lauri), (Pihkovan lääni, Venäjän federaatio)
Maastohiihtokeskus Laura Sotšissa, Venäjällä.
Muita merkityksiä

Sonetteja Lauralle, Francesco Petrarcan runokokoelma
Laura, australialainen yhtye
Laura, Otto Premingerin ja Rouben Mamoulianin ohjaama elokuva vuodelta 1944
Laura, elokuva vuodelta 1979
Laura, hurrikaani vuonna 1971
Hurrikaani Laura, hurrikaani vuonna 2020
Laura Córdobalainen, 800-luvulla elänyt espanjalainen pyhimys
Laura, Sibelius-Akatemian kehittämä ja ylläpitämä laulujen ja laulusuomennosten tekstitietokanta.
Laura, Gérard de Cortanzen kirja
Laura, venäläisen urheiluauton nimi
Škoda Laura, Škoda Octavian (2004–2013) mallinimi Intiassa
Laura, nuorten televisiosarja
Laura Production, suomalainen aikuisviihdeyhtiö
467 Laura, asteroidi.
Laura lauluissa

”Laura”, David Raksinin ja Johnny Mercerin kappale vuodelta 1945
Billy Joel: Laura
Darin: Laura
Hector: Laura, sua kauheesti kaipaan (Tell Laura I love her), säv. Jeff Barry/Ben Raleigh suom. san Hector (1974)
J. Karjalainen: Laura Häkkisen silmät
Kauko Röyhkä: Lauralle
Leevi and the Leavings: Laura Jenna Ellinoora Alexandra Camilla Jurvanen (1996)
Leon Ashley: Laura (What’s He Got That I Ain't Got) (1967)
Maija Vilkkumaa: Ingalsin Laura
Nek: Laura non c’è (1997)
Scissor Sisters: Laura (2003)
Tehosekoitin: Laura
Mamba: Laura
Flogging Molly: Laura
Akcent: Laura
Fields of the Nephilim: Laura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laura”, voi hakea sivunnimihaulla, laajalla sivunnimihaulla tai tekstihaulla.
Liancourtinluodot

| Liancourtinluodot |
| --- | --- |
 Liancourtinluodot auringonlaskun aikaan. Itäinen saari vasemmalla ja läntinen oikealla
  Liancourtinluodot 
Maantiede
Sijainti:  37°14′27″N, 131°52′04″E
Merialue:  Japaninmeri
Pinta-ala:  0,19 km²
Korkein kohta:  169 m
Valtio
Valtio:  kiistanalainen
Väestö
Väkiluku:  1
Liancourtinluodot, vanhemmalta nimeltään Liancourtsaaret (kor. 독도, Dokdo), (jap. 竹島, Takeshima), on pienten saarten ja luotojen muodostama saariryhmä Japaninmerellä. Ryhmä on ollut Etelä-Korean hallussa Japanin Korean-miehityksen loppumisesta lähtien. Sitä vaativat itselleen myös Japani ja Pohjois-Korea.
Ranskalainen valaanpyytäjä Le Liancourt antoi ryhmälle nimen Rochers de Liancourt vuonna 1849.
Vaikka saarilla ei ole juurikaan kasvillisuutta, niitä ympäröivät hyvät kalastusalueet. Alueella saattaa olla myös maakaasua.
Sijainti

Saariryhmässä on kaksi pääsaarta: itäinen Dongdo (japaniksi Higashijima) ja läntinen Seodo (japaniksi Nishijima). Niitä ympäröi kymmeniä tuliperäisiä luotoja ja kareja. Alueen kokonaispinta-ala on 0,18 neliökilometriä. Liancourtinluodot sijaitsevat 216,8 kilometrin päässä Korean niemimaalta ja 211 kilometrin päässä Japanista. Okisaarille on matkaa 157 kilometriä. Lähin Etelä-Korean alue on 87,4 kilometrin päässä sijaitseva Ulleung.
Aiheesta muualla

Kuvia tai muita tiedostoja aiheesta Liancourtinluodot Wikimedia Commonsissa
Tokdo or Takeshima? The International Law of Territorial Acquisition in the Japan-Korea Island Dispute, Sean Fern, Stanford Journal of East Asian Affairs, Volume 5 Number 1 (Winter 2005), pp.78-89 (Arkistoitu – Internet Archive) (englanniksi)
Liancourtinluotojen kartta
Launosten työväentalo

| Launosten työväentalo |
| --- | --- |
 Launosten työväenyhdistyksen talo.
Osoite:  Jurvantie 1, 12540 Launonen
Sijainti:  Launonen, Loppi
Koordinaatit:  60°44′54″N, 24°34′58″E
Valmistumisvuosi:  1907
Rakennuttaja:  Launosten Työväenyhdistys ry
Omistaja:  yksityinen
Runkorakenne:  hirsi
Julkisivumateriaali:  lauta
Kerrosluku:  1,5
Kerrosala:  522 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Launosten työväentalo on Lopen kunnan Launosten kylässä sijaitseva entinen työväentalo, jossa nykyään (2023) toimii ravintola.
Historiaa

Launosten työväenyhdistys perustettiin vuonna 1906. Talo valmistui seuraavan vuoden syksyllä. Vuonna 1916 sitä laajennettiin.
Vuonna 1914 venäläistä sotaväkeä alettiin majoittaa työväentalolla, mutta yhdistys sai myös järjestää siellä omia kokouksiaan ja iltamiaan. Sisällissodan jälkeen vuonna 1918 siellä pidettiin punavankeja. Vuoden 1919 alussa yhdistys anoi taloa takaisin itselleen, mutta anomus hylättiin, ja talo palautettiin vasta saman vuoden lokakuussa.
Vuonna 2012 Lopen Sosialidemokraattinen Yhdistys ja Vojakkalan Työväenyhdistys yhdistyivät Launosten työväenyhdistykseen, joka puolestaan vaihtoi nimensä Lopen Sosialidemokraattiseksi Työväenyhdistykseksi. Vuoden 2020 lopulla yhdistys myi talon perheelle, joka remontoi taloa ja perusti sinne ravintolan.
Toimintaa työväentalolla

1920-luvun mittaan yhdistys muun muassa perusti soittokunnan ja palkkasi vakinaisella palkalla näyttämönjohtajan. Talolla toimi myös kirjasto, joka vuonna 1931 oli Lopen suurin 150 niteellään. Yhdistyksellä oli myös muun muassa torvisoittokunta ja nuoriso-osasto, ja eri ammattiosastot toimivat talolla. Vuosina 1926–1928 talolla toimi kansakoulu. Talvisodan aikaan talo oli armeijan koulutuspaikkana.
1980-luvun alussa talossa järjestettiin kokouksia, nuorisotoimintaa, tansseja, elokuvanäytöksiä, bingoa, urheiluharjoituksia, teatteria, juhlia ynnä muuta.
Rakennus

Talo on 1,5-kerroksinen. Siinä on sali näyttämöineen, sisä-wc ja vaatteiden säilytystila, pieni keittiö, kokoustila sekä sauna. Sali ja näyttämö rakennettiin vuonna 1916. Rakennuksen pinta-ala on 522 m². Se on hirsirunkoinen, ja se on vuorattu laudoilla vuonna 1951. Alkuperäinen väri oli punainen, mutta lautavuorauksen valmistuttua se maalattiin vaaleaksi vuonna 1952. Peltikatto vaihdettiin alkuperäisen pärekaton tilalle vuonna 1922. 1970-luvun alussa taloon saatiin vesijohto, viemäri ja sisä-wc. 1990-luvulla talo peruskorjattiin.
Liam O’Neil

| Henkilötiedot |
| --- | --- | --- | --- |
Syntymäaika: 31. heinäkuuta 1993 (ikä 31)
Syntymäpaikka: Cambridge, Englanti, Britannia
Pelipaikka: puolustaja
Pituus: 181 senttimetriä
Paino: 77 kilogrammaa
Seura
Seura: VPS
Pelinumero: 15
Junioriseurat
: Cambridge United
: Histon
–2012: West Bromwich Albion
Seurat
| Vuodet | Seura | O | (M) |
| 2012– | West Bromwich Albion | 0 | (0) |
| 2012 | → VPS (laina) | 9 | (0) |
 Seurajoukkueuran tilastot kattavat vain kansalliset sarjat, päivitetty 7. kesäkuuta 2012.
Liam O’Neil (s. 31. heinäkuuta 1993 Cambridge) on walesilainen jalkapalloilija, pelipaikaltaan puolustaja. Hän edustaa Veikkausliigassa pelaavaa Vaasan Palloseuraa.
O’Neil edusti juniorina Cambridge Unitedia, Histonia ja West Bromwich Albionia. Jälkimmäisessä hän pelasi säännöllisesti myös reservijoukkueessa kaudella 2011–2012. Hän teki ensimmäisen ammattilaissopimuksensa WBA:n kanssa toukokuussa 2012.
WBA lainasi O’Neilin Suomen Veikkausliigan Vaasan Palloseuraan huhtikuussa 2012. Hän vakiinnutti nopeasti paikkansa VPS:n puolustuksessa, ja hänet valittiin toukokuussa Veikkausliigan kuukauden joukkueeseen.
O’Neil syntyi ja kasvoi Cambridgen seudulla Englannissa, mutta pitää itseään walesilaisena äitinsä kotipaikan mukaan.
Aiheesta muualla

Liam O’Neilin esittely West Bromwich Albionin sivustolla (englanniksi)
Lophoceros

| Lophoceros |
| --- | --- |
 Kruunutoko (Lophoceros alboterminatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sarvinokkalinnut Bucerotiformes
Heimo::  Sarvinokat Bucerotidae
Suku::  Lophoceros  Hemprich & Ehrenberg, 1833
Katso myös
   Lophoceros Commonsissa 
Infobox OKNimi-testi OK: 
Lophoceros on sarvinokkien heimoon kuuluva lintusuku.
Lajit

Namibiantoko (Lophoceros bradfieldi)
Kruunutoko (Lophoceros alboterminatus)
Kirjotoko (Lophoceros fasciatus)
Kalliotoko (Lophoceros hemprichii)
Harmaatoko (Lophoceros nasutus)
Pikkutoko (Lophoceros camurus)
Valkonokkatoko (Lophoceros pallidirostris)
Liam O’Flaherty

Liam O’Flaherty
Liam O’Flaherty (1897–1984) oli irlantilainen kirjailija. Hän kirjoitti sekä iiriksi että englanniksi. Romaaneissaan ja novelleissaan hän kuvaa sekä oman aikansa että menneisyyden Irlantia ja sen ihmiskohtaloita, köyhyyttä ja väkivaltaa. Pääteoksessaan Yö petoksen jälkeen (1926, suom. 1929) O’Flaherty kuvaa irlantilaisten vapaustaistelua. Monta O’Flahertyn romaania on dramatisoitu menestyksellisesti. O’Flaherty kirjoitti myös eläintarinoita. O’Flahertyn useissa romaaneissa kuvaustapa on värikkään voimakas, ylidramaattisen ja mystisen suuntainen, novelleissa tyypillisesti naturalistisempi. O’Flaherty opiskeli teologiaa, minkä jälkeen hän osallistui ensimmäiseen maailmansotaan sekä Irlannin kapinaan tasavaltalaisten puolella. O’Flaherty asui Englannissa ja Yhdysvalloissa.
Suomennetut teokset

Yö petoksen jälkeen (The Inforner); suomentanut Emil Tuomi, Vaasa: Yhteistyö 1929
Logarin maakunta

Logarin maakunta (pašt. ‏لوګر‎, pers. ‏لوگَر‎) on yksi Afganistanin 34 maakunnasta. Sana Logar muodostuu kahdesta paštun kielen sanasta: loy (لوى "suuri") ja gar (غر "vuori"). Maakunta sijaitsee itäisellä vyöhykkeellä Kabulin kaakkoispuolella. Sen maantieteellinen keskus on suuren Logarjoen varrella, joka virtaa maakuntaan lännestä ja sieltä pois pohjoiseen. Maakunnan pääkaupunki on Pul-i-Alam.
Väestö

Maakunnan väestöstä 60 prosenttia on pataaneja, ja he muodostavat siten asukkaiden enemmistön. Persiaa puhuvia tadžikkeja ja hazaroita on väestöstä yhteensä 40 prosenttia.
Koulutus

Logarin maakunnan väestöstä on lukutaitoisia 21 prosenttia, mutta lukutaito painottuu miehiin, sillä miehistä lukutaitoisia on kolmannes (31 prosenttia), naisista alle kymmenesosa (9 prosenttia). Maakunnassa on 168 ala- ja yläasteen koulua, joissa 81 538 oppilasta. Kouluissa on 2 082 opettajaa. Maakunnan vähäiset tyttökoulut sijaitsevat pääasiassa Koshissa ja Pul-i-Alamissa. Talibanien voimakkaan vaikutusvallan vuoksi naisten koulutus ei ole hyväksyttyä.
Alueet

Vuoteen 2005 alue jaettiin hallinnollisesti viiteen alueeseen. Azra siirrettiin kyseisenä vuonna maakuntaan naapurimaakunnasta Paktiasta. Myös Charkhin alueesta erotettiin osa uudeksi Kharwarin alueeksi.
| Alue | Pääkaupunki | Väkiluku | Pinta-ala | Huomautuksia |
| --- | --- | --- | --- | --- |
| Azra |  | 14 550 |  | Siirretty Paktian maakunnasta vuonna 2005 |
| Baraki Barak |  | 78 063 |  | Tällä alueella kulkee tie, joka yhdistää Pul-i-Alamin länteen vievälle 1-tielle |
| Charkh |  | 40 492 |  | Jaettu osiin vuonna 2005 |
| Kharwar |  | 26 607 |  | Perustettu vuonna 2005 Charkhin alueelle |
| Khoshi |  | 15 127 |  | Alueella on yksi Kaakkois-Afganistanin muutamasta shiialaisalueesta  |
| Mohammad Agha |  | 58 979 |  | Mohammad Aghan pohjoisosa jatkuu Kabulin "esikaupunkina". |
| Pul-i-Alam |  | 88 886 |  | Sisältää pääkaupungin |
Aiheesta muualla

Wikimedia Commonsissa on kuvia tai muita tiedostoja aiheesta .
Tribal Map of Logar province on nps.edu
Afghan Sweden Online (Arkistoitu – Internet Archive)
Afganistanin maakunnat
Badahšan
Badghis
Baghlan
Balkh
Bamiyan
Daikond
Džouzdžan
Farah
Farjab
Ghazni
Ghowr
Helmand
Herat
Kabul
Kandahar
Kapisa
Khust
Konar
Qunduz
Laghman
Logar
Nangarhar
Nimruz
Nurestan
Uruzgan
Paktia
Paktika
Panjshir
Parvan
Samangan
Sar-e Pol
Takhar
Vardak
Zabol
Logarin maakunnan alueet. Kartasta puuttuu Azran alue, joka sijaitsee Khoshin ja Mohammad Aghan itäpuolella.
Lentopallo olympialaisissa

Lentopallo on ollut kesäolympialaisten kilpailuohjelmassa vuoden 1964 kesäolympialaisista lähtien. Toinen urheilumuoto rantalentopallo on ollut mukana olympialaisten ohjelmassa kesäolympialaisista 1996 lähtien.
Menestyneimmät maat miesten olympialentopallossa ovat olleet Brasilia, Neuvostoliitto ja Yhdysvallat. Naisten olympiaturnauksissa menestyneimmät maat ovat Neuvostoliitto, Kiina ja Kuuba.
Mitalistit > Miehet

|  Miesten lentopallon olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1964 Tokio tulokset |   Neuvostoliitto (URS) |   Tšekkoslovakia (TCH) |   Japani (JPN) |  |
| 1968 México tulokset |   Neuvostoliitto (URS) |   Japani (JPN) |   Tšekkoslovakia (TCH) |  |
| 1972 München tulokset |   Japani (JPN) |   Itä-Saksa (GDR) |   Neuvostoliitto (URS) |  |
| 1976 Montréal tulokset |   Puola (POL) |   Neuvostoliitto (URS) |   Kuuba (CUB) |  |
| 1980 Moskova tulokset |   Neuvostoliitto (URS) |   Bulgaria (BUL) |   Romania (ROU) |  |
| 1984 Los Angeles tulokset |   Yhdysvallat (USA) |   Brasilia (BRA) |   Italia (ITA) |  |
| 1988 Soul tulokset |   Yhdysvallat (USA) |   Neuvostoliitto (URS) |   Argentiina (ARG) |  |
| 1992 Barcelona tulokset |   Brasilia (BRA) |   Alankomaat (NED) |   Yhdysvallat (USA) |  |
| 1996 Atlanta tulokset |   Alankomaat (NED) |   Italia (ITA) |   Jugoslavian liittotasavalta (YUG) |  |
| 2000 Sydney tulokset |   Jugoslavian liittotasavalta (YUG) |   Venäjä (RUS) |   Italia (ITA) |  |
| 2004 Ateena tulokset |   Brasilia (BRA) |   Italia (ITA) |   Venäjä (RUS) |  |
| 2008 Peking tulokset |   Yhdysvallat (USA) |   Brasilia (BRA) |   Venäjä (RUS) |  |
| 2012 Lontoo tulokset |   Venäjä (RUS) |   Brasilia (BRA) |   Italia (ITA) |  |
| 2016 Rio de Janeiro tulokset |   Brasilia (BRA) |   Italia (ITA) |   Yhdysvallat (USA) |  |
| 2020 Tokio tulokset |   Ranska (FRA) |   Venäjän olympiakomitea (ROC2) |   Argentiina (ARG) |  |
  Lähde: Volleyball — Volleyball, Men Olympedia. Viitattu 12.3.2023. (englanniksi)
Mitalistit > Naiset

|  Naisten lentopallon olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1964 Tokio tulokset |   Japani (JPN) |   Neuvostoliitto (URS) |   Puola (POL) |  |
| 1968 México tulokset |   Neuvostoliitto (URS) |   Japani (JPN) |   Puola (POL) |  |
| 1972 München tulokset |   Neuvostoliitto (URS) |   Japani (JPN) |   Pohjois-Korea (PRK) |  |
| 1976 Montréal tulokset |   Japani (JPN) |   Neuvostoliitto (URS) |   Etelä-Korea (KOR) |  |
| 1980 Moskova tulokset |   Neuvostoliitto (URS) |   Itä-Saksa (GDR) |   Bulgaria (BUL) |  |
| 1984 Los Angeles tulokset |   Kiina (CHN) |   Yhdysvallat (USA) |   Japani (JPN) |  |
| 1988 Soul tulokset |   Neuvostoliitto (URS) |   Peru (PER) |   Kiina (CHN) |  |
| 1992 Barcelona tulokset |   Kuuba (CUB) |   Yhdistynyt joukkue (EUN) |   Yhdysvallat (USA) |  |
| 1996 Atlanta tulokset |   Kuuba (CUB) |   Kiina (CHN) |   Brasilia (BRA) |  |
| 2000 Sydney tulokset |   Kuuba (CUB) |   Venäjä (RUS) |   Brasilia (BRA) |  |
| 2004 Ateena tulokset |   Kiina (CHN) |   Venäjä (RUS) |   Kuuba (CUB) |  |
| 2008 Peking tulokset |   Brasilia (BRA) |   Yhdysvallat (USA) |   Kiina (CHN) |  |
| 2012 Lontoo tulokset |   Brasilia (BRA) |   Yhdysvallat (USA) |   Japani (JPN) |  |
| 2016 Rio de Janeiro tulokset |   Kiina (CHN) |   Serbia (SRB) |   Yhdysvallat (USA) |  |
| 2020 Tokio tulokset |   Yhdysvallat (USA) |   Brasilia (BRA) |   Serbia (SRB) |  |
  Lähde: Volleyball — Volleyball, Women Olympedia. Viitattu 12.3.2023. (englanniksi)